Airbus a creat proiectul fello’fly inspirat din tehnica de zbor a păsărilor.
Airbus a creat proiectul fello’fly inspirat din tehnica de zbor a păsărilor. Compania de avioane Airbus vrea să reducă emisiile din aviație. Un avion va zbura în curentul de aer lăsat de un altul din față și va recupera energie.
Te-ai gândit vreodată că păsările sunt invidiate de piloți? Când zboară în formație, păsările cresc eficiența aerodinamicii, deoarece reduc consumul de energie. Zburătoarele au fost inspirație pentru compania de avioane Airbus, care vrea să reducă astfel emisiile din aviație.Aeronavele vor funcționa pe principiul: un avion va zbura în curentul de aer lin creat de avionul din față, pentru a recupera energia pierdută de primul. Astfel, consumul de carburant va fi redus cu 5, până la 10% per călătorie.Airbus a semnat acorduri cu două companii aeriene de transport de pasageri și trei furnizori de servicii de trafic aerian pentru a demonstra fezabilitatea proiectului numit fello’fly. Zborurile-test vor avea loc anul ăsta cu două avioane Airbus A350.